Βασιλιάς του Μπουτάν

Ο Βασιλιάς του Μπουτάν, επίσημα γνωστός ως ΄Ντρουκ Γκιάλπο' (འབྲུག་རྒྱལ་པོ་· κυριολεκτικά: «Βασιλιάς του Δράκου»), είναι ο συνταγματικός μονάρχης και αρχηγός κράτους του Βασιλείου του Μπουτάν. Στη γλώσσα Τζονγκκά, το Μπουτάν είναι γνωστό ως Ντρούκυουλ («Η Γη του Κεραυνοδράκου»). Έτσι, ενώ οι βασιλείς του Μπουτάν ονομάζονται Ντρούκ Γκιάλπο («Βασιλιάς Δράκος»), ο λαός του Μπουτάν αποκαλείται Ντρούκπα, δηλαδή «ο λαός του Ντρούκ (Μπουτάν)».

Ο σημερινός βασιλέας του Μπουτάν είναι ο Τζίγκμε Κεσάρ Ναμγκιέλ Βανγκτσούκ, ο πέμπτος Ντρούκ Γκιάλπο. Φορά το Στέμμα του Κόρακα, το επίσημο στέμμα των βασιλέων του Μπουτάν. Απευθύνεται με τον τιμητικό τίτλο "Μι'ουάν Νγκάντα Ρινποτσέ" («Η Μεγαλειότητά του») και προσφωνείται ως "Νγκάντα Ρινποτσέ" («Μεγαλειότατε»).

Ο βασιλιάς Τζίγκμε Κεσάρ ήταν ο νεότερος εν ενεργεία μονάρχης στον κόσμο όταν ανέβηκε στο θρόνο στις 9 Δεκεμβρίου 2006, σε ηλικία 26 ετών, μετά την παραίτηση του πατέρα του, Γίγκμε Σίνγκγιε Βαντσούκ. Στέφθηκε στις 6 Νοεμβρίου 2008, σε ηλικία 28 ετών.

Καθήκοντα και εξουσίες
Το Σύνταγμα κατοχυρώνει τον θεσμό της μοναρχίας. Ο Ντρούκ Γκιάλπο (Βασιλιάς του Μπουτάν) είναι ο αρχηγός του κράτους και το σύμβολο της ενότητας του βασιλείου και του λαού του Μπουτάν. Το Σύνταγμα θεμελιώνει το σύστημα «Τσέ-σι-νι» (διπλό σύστημα θρησκείας και πολιτικής), το οποίο ενοποιείται στο πρόσωπο του βασιλιά, ο οποίος, ως βουδιστής, είναι ο προστάτης του Τσέ-σιντ (δηλαδή της θρησκείας και της πολιτικής — του πνευματικού και του κοσμικού τομέα).

Ο βασιλιάς είναι επίσης ο προστάτης όλων των θρησκειών στο Μπουτάν. Δεν είναι νομικά υπεύθυνος για τις πράξεις του ενώπιον δικαστηρίου και το πρόσωπό του θεωρείται ιερό και απαραβίαστο. Ωστόσο, είναι υποχρεωμένος να προστατεύει και να τηρεί το Σύνταγμα «προς το συμφέρον και για την ευημερία του λαού του Μπουτάν».

Βασιλικές αρμοδιότητες
Σύμφωνα με το Σύνταγμα, ο βασιλιάς ασκεί βασιλικές αρμοδιότητες ως αρχηγός κράτους:

Υποδέχεται επίσημους προσκεκλημένους και πραγματοποιεί κρατικές επισκέψεις για την ενίσχυση των διεθνών σχέσεων του Μπουτάν.

Απονέμει τίτλους και διακρίσεις, όπως το «Ντάρ» (κόκκινο φουλάρι τιμής με τίτλο «Ντάσο») σύμφωνα με τα έθιμα.

Μπορεί να χορηγεί ιθαγένεια, αμνηστία, χάρη ή μείωση ποινών, καθώς και παροχές όπως η γη (κίντου) και άλλα «κίντου» (προνόμια).

Βασιλικοί διορισμοί
Ο βασιλιάς διορίζει πλήθος ανώτατων αξιωματούχωνConstitution of Bhutan, Art. 31, όπως:

Δικαστικούς: τον πρόεδρο και τους δικαστές του Ανωτάτου Δικαστηρίου και του Ανώτερου Δικαστηρίου.Constitution of Bhutan, Art. 21

Ανεξάρτητες αρχές: τον Γενικό Ελεγκτή, τον Πρόεδρο και τα μέλη των επιτροπών εκλογών, δημόσιας διοίκησης, κατά της διαφθοράς.

Υπουργεία και στρατό: τους επικεφαλής των ενόπλων δυνάμεων, τον Γενικό ΕισαγγελέαConstitution of Bhutan, Art. 29 , τον Πρόεδρο της Επιτροπής Αμοιβών, τον Διοικητή της Κεντρικής Τράπεζας, τον Γενικό Γραμματέα του Υπουργικού Συμβουλίου και τους διπλωματικούς αντιπροσώπους.

Οι διορισμοί γίνονται σε συνεργασία με άλλες συνταγματικές αρχές ή βάσει προτάσεων του Πρωθυπουργού ή της Επιτροπής Δημόσιας Διοίκησης.

Στρατιωτικές εξουσίες
Ο βασιλιάς είναι ο ανώτατος αρχηγός των Ενόπλων Δυνάμεων και της Πολιτοφυλακής του Μπουτάν.

Εθελοντική και αναγκαστική παραίτηση
Το Σύνταγμα προβλέπει δύο μορφές παραίτησης του βασιλιά: εθελοντική και αναγκαστική.

Ο βασιλιάς μπορεί να παραιτηθεί οικειοθελώς ή να αναθέσει προσωρινά τις εξουσίες του.

Υποχρεωτική παραίτηση απαιτείται σε περίπτωση παραβίασης του Συντάγματος ή μόνιμης ψυχικής ανικανότητας.

Αν τουλάχιστον τα 2/3 του Κοινοβουλίου καταθέσουν πρόταση παραίτησης, αυτή συζητείται από κοινή συνεδρίαση των δύο σωμάτων υπό την προεδρία του Προέδρου του Ανώτατου Δικαστηρίου. Αν εγκριθεί από τα 3/4 του Κοινοβουλίου, προχωρά σε εθνικό δημοψήφισμα. Αν εγκριθεί σε όλες τις διοικητικές περιφέρειες (τζόνγκκαγκ), ο βασιλιάς παραιτείται υπέρ του διαδόχου του.

 Κατάλογος βασιλέων του Μπουτάν 
Οι βασιλείς του Μπουτάν είναι οι εξής: 
ΕικόναΌνομαΒασιλείαΒασιλική σύζυγος140x140pxΟυγκιέν Βανγκτσούκ(1862-1926)17 Δεκεμβρίου 1907-21 Αυγούστου 1926Τσουντούε Πέμα Λιάμο168x168pxΓίγκμε Βανγκτσούκ(1905-1952)21 Αυγούστου 1926-30 Μαρτίου 1952Γίγκμε ΒανγκτσούκΠέμα Ντέετσεν281x281pxΓίγκμε Ντορτζί Βανγκτσούκ(1929-1972)24 Μα 1952–21 Ιουλίου 1972Κεσάνγκ Τσόντεν160x160pxΓίγκμε Σίνγκγιε Βαντσούκ(1955-)21 Ιουλίου 1972-14 Δεκεμβρίου 2006Ντορτζί ΒάνγκμοΤσέρινγκ ΠεμΤσέρινγκ ΓιανγκντόνΣανγκάι Τσόντεν178x178pxΓίγκμε Κασάρ Ναμγκθιάλ Βανγκτσούκ(1980-)14 Δεκεμβρίου 2006 - σήμερα 
()Τζετσούν Πέμα

 Παραπομπές 

Βασιλιας